钦定古今图书集成/明伦汇编/氏族典/第342卷 > 刘奋庸
## 钦定古今图书集成/明伦汇编/氏族典/第342卷 > 刘奋庸

按《明外史刘奋庸传》：“奋庸，雒阳人。嘉靖三十八年进
士。授兵部主事，改礼部。侍穆宗裕邸，进员外郎。穆宗
即位，以旧恩擢尚宝卿。已，藩邸旧臣相继柄用，独奋
庸久不调。大学士高拱亦故讲官也，颇专恣，奋庸疾
之。隆庆六年上疏，而附拱者遂劾奋庸，章下吏部。拱
方掌部事，阳为祈宽。帝不许，竟谪兴国知州。神宗即”
位，擢山西提学佥事，再迁陕西提学副使。以病乞归，
卒。